Le Mespris de la vie et consolation contre la mort/« L’homme fresle et caducq en misere et douleur »
# Le Mespris de la vie et consolation contre la mort/« L’homme fresle et caducq en misere et douleur »

L’homme fresle & caducq en misere, & douleur Du ventre maternel derive sa naissance, Et recouvert de sang tesmougne la vengeance Du crime originel, cause de son mal-heur

Ja grandelet de cors, il change de couleur De cheveus & de teint, & vivant en souffrance Il croit selon le tems, & vient en decroissance, Esteignant au tombeau sa vitale chaleur :

Le tems est-il venu auquel la destinee De ses jours mal-heureus la course à terminee ? Il rend l'ame malade, en tristesse, & tourment.

Voila pas un miroir sous le ciel ou nous sommes De nostre infirmite, de voir ainsi les hommes Naistre, vivre, & mourir en mescontentement ?

